
НАРЕДБА
ЗА РЕДА И УСЛОВИЯТА ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ, ПТИЦИ И ПЧЕЛНИ СЕМЕЙСТВА НА ТЕРИТОРИЯТА НА ОБЩИНА ПИРДОП
(приета с решение № 9/22.02.2018 г. на ОбС - Пирдоп; изм. и доп.  с Решение № 127/25.09.2025 г. на ОбС – Пирдоп)
ГЛАВА ПЪРВА
ОБЩИ РАЗПОРЕДБИ
Чл.1 (1) Настоящата наредба регламентира реда, начина и условията за отглеждането на селскостопански животни, птици и пчелни семейства, и осъществяването на контрол върху санитарно-хигиенното състояние в населените места на територията на община Пирдоп.
(2) Разпоредбите на настоящата наредба са задължителни за всички физически и юридически лица, които отглеждат селскостопански животни, птици и пчелни семейства.
(3) Наредбата не се отнася за отглеждането на домашни любимци.
Чл.2 (1) Контролът се състои в:
· Определяне на местоположението и изграждането на лични стопанства;
· Определяне на допустимия брой животни за отглеждане в населените места;
· Спазване на изискванията за промишлено отглеждане на селскостопански животни;
· Спазване на санитарно — хигиенните изисквания определени в държавните нормативни актове;
· Осъществяването на превантивен контрол за незамърсяване на водите, въздуха, почвите и биоразнообразието.
ГЛАВА ВТОРА
РЕД ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ, ПТИЦИ И ПЧЕЛНИ
СЕМЕЙСТВА НА ТЕРИТОРИЯТА НА ОБЩИНА ПИРДОП
Чл.3. (1) На територията на община Пирдоп при стриктно спазване на санитарно хигиенни изисквания могат да се отглеждат селскостопански животни, птици и пчелни семейства за лични и промишлени цели,
(2) Селскостопанските животни, птици и пчелни семейства се отглеждат и използват по начин, съответстващ на тяхното развитие и предназначение, съобразен с физиологичните им нужди и екологичните изисквания.
(З) Селскостопански животни и птици на територията на общината могат да се отглеждат в подходящи помещения при спазване на изискванията за отстояние от имотните граници и жилищните сгради, както и ветеринарно-санитарните, зоохигиенните норми и изискванията към местоположението на стопанските сгради за животни и птици и обема на животновъдната дейност.
Чл.4. (1) Собствениците на селскостопански животни и птици в населените места на територията на Община Пирдоп са длъжни да:
1. Изграждат животновъдни обекти (лични стопанства и ферми) в съответствие със Закона за устройство на територията и Наредба N9 44 от 20 април 2006 г. за ветеринарномедицинските изисквания и да съгласуват с Община Пирдоп инвестиционните си намерения;
2. Спазват регламентирания брой животни и птици в животновъдните обекти (лични стопанства) в съответствие с Наредба 44 от 20 април 2006 г. за ветеринарномедицинските изисквания;
З. Предотвратяват и ограничават замърсяването на околната среда и да опазват здравето на хората;
чл.5. (1) Минималните отстояния на селскостопанските сгради, предназначени за отглеждане на селскостопански животни и птици са както следва:
1. От жилищна сграда в съседен парцел — 6 метра;
2. От дворищно-регулационната линия със съседен парцел — З метра;
З. От жилищна сграда в съсобствен парцел — 6 метра;
4. При нотариално заверено съгласие на съсобствениците - до З метра от жилищната сграда;
(2) При нотариално заверено съгласие на собствениците на съседни парцели се допуска намаляване на отстоянията по т. 1 и т. 2 от предходната алинея.
(З) Стопанските сгради да се изграждат, разполагат и оборудват, така че да отговарят на условията съгласно чл. 42, чл. 44 и чл. 45 от Закона за устройство на територията.
(4) Помещенията за отглеждане на селскостопански животни ежедневно се почистват от торовата маса на определеното за целта място в рамките на собствения УПИ (парцел).
(5) Собствениците на селскостопански животни и птици да осигурят места в своя имот за временно съхранение на оборската тор, като площадката за съхранение да отговаря на минималните отстояния, определени в предходните ал. 1 и ал. 2. 
(6) Депонираният торов отпадък да се извозва минимум три пъти в месеца, а през летния сезон, минимум веднъж седмично, или след превишаване на 1 (един) куб. м. торова маса. Допуска се депонирането на тора да се извършва и на собствени на домакинствата места, находящи на повече от 300 метра извън населеното място.
(7) [image: ]Заустването на отпадъчните води в канализационната мрежа да става при спазване на изискванията на Наредба № 7 от 14 ноември 2000 г. за условията и реда за заустване на производствени отпадъчни води в канализационните системи на населените места или в утаечни шахти, когато няма изградена канализация.
(8) Задължението за изграждане и поддържане на септични ями и торища в собствените имоти се отнася и за лицата, които отглеждат животни и птици извън регулацията на населените места на общината.
(9) Собствениците на селскостопански животни и птици да осигурят място за временно депониране на оборския тор в собственото си или в съсобствено дворно място, по начин, който не допуска превишаване на пределно допустимата концентрация на вредни вещества в атмосферния въздух в съседен жилищен имот, съгласно разпоредбите и нормите на действащото законодателство.
Чл.6. В населено място е необходимо пчелините с пчелни семейства да са на разстояние не по-малко от 5 м. от границата на съседа, ако входовете им са ориентирани към него, и не по-малко от З м. , ако входовете не са с лице към границите на съседния имот.
чл.7.(1) Допустимият брой на отглежданите селскостопански животни и птици в животновъдни обекти (лични стопанства) се определя по реда на чл. 1, ал. 2, т. 1 от Наредба № 44 от 20 април 2006 г. за ветеринарномедицинските изисквания към животновъдните обекти, а именно:
· три едри преживни животни (ЕПЖ) и приплодите им до едногодишна възраст;
· десет дребни преживни (ДПЖ) с приплодите им до 6-месечна възраст; 
· пет прасета за угояване; 
· три броя еднокопитни и приплодите им до едногодишна възраст;
· десет зайкини с приплодите;
· 50 възрастни птици независимо от вида;
· 100 бройлера или подрастващи птици независимо от вида.

Чл.8. (1) Всеки животновъден обект (лично стопанство) трябва да има:

 1. Регистрация (номер на животновъден обект) по реда на Закона за ветеринарномедицинската дейност.
2. Сключен договор с ветеринарен лекар за извършване на мероприятия, предвидени в държавната профилактична програма,
З. Дневник за вписване на всички проведени лечебно-профилактични мероприятия; 4. Регистър на животните в животновъдния обект, в който се вписват новородените, закланите, умрелите, продадените и придобитите животни.
(2) За всяко новозакупено, заклано и новородено животно, личните стопани уведомяват обслужващият ги ветеринарен лекар в срок от З дни.
Чл.9. Стопаните трябва незабавно да уведомяват за умрели животни ветеринарния лекар, обслужващ животновъдния обект. Умрелите животни и птици от личните стопанства се обезвреждат в екарисаж. При липса на действащ екарисаж, собствениците на. селскостопански животни подават заявление до кмета на общината, че желаят труповете на животните да бъдат обезвредени по реда на Наредба №9 22 от 10 февруари 2006 г, за условията и реда за обезвреждане на странични животински продукти и на продукти; получени от тях, и на специфичнорискови материали извън обектите, регистрирани в РВМС. 
Чл.10. (1) Забранява се отглеждането на селскостопански животни в остарели паянтови и полумасивни стопански постройки, в които не може да се осигурят санитарно-хигиенните и ветеринарномедицинските изисквания за отглеждане на съответния вид животни, като и на нормативните изисквания за опазване на околната среда и които не са регистрирани като животновъдни обекти по реда на Закона за ветеринарномедицинската дейност /ЗВД/.
(2) Състоянието на постройките по ал 1 се констатира от компетентните длъжностни лица на Българската агенция по безопасност на храните /БАБХ/ или на Регионалната инспекция по опазване на околната среда и водите /РИОСВ/, по сигнал от контролните органи по тази наредба.
Чл.11.(1) На територията на общината се забранява:
[image: ]1. придвижването на неидентифицирани, съгласно действащото законодателство, едри преживни животни (ЕПЖ), дребни преживни животни (ДПЖ) и свине;
2. транспортирането на селскостопански животни от едно до друго населено място без придружително ветеринарномедицинско свидетелство.
З. движението на еднокопитни животни, използвани за животинска тяга на пътни превозни средства в урбанизираните части на населените места и републиканската пътна мрежа без документ за собственост; 
4. пашата на селскостопански животни в обществени озеленени площи в т.ч. паркове, градини, улично озеленяване, гробищни паркове, спортни обекти, междублокови пространства, заведения за болнична помощ, училища, детски градини и детски ясли и заведения за социални грижи;


Чл.12. Забранява се отглеждането за лични нужди на селскостопански животни в:
1. Централна градска зона на гр. Пирдоп при граници посочени в Приложението към настоящата наредба;
2. Имоти, граничещи с представителни обществени места и сгради, детски ясли и градини, болнични заведения, междублокови пространства;
  З. Действащите санитарно-охранителни зони на водоизточници и водоснабдителни съоръжения;
  4. До 1000 метра от границите на депото за твърди битови отпадъци.
Чл.13. Кметът на Община Пирдоп и кмета на кметство Душанци определят със заповед маршрутите за придвижване на селскостопанските животни при излизането им на паша в урбанизираните части на населените места,
Чл.14. При отглеждане на по-голям брой селскостопански животни и птици от цитирания в чл.7, ал. 1 на настоящата Наредба, е необходимо стопанските постройки за отглеждането им да бъдат разположени извън урбанизираната част на населеното място при спазване разпоредбите на Наредба № 44 от 20 април 2006 г. за ветеринарномедицинските изисквания към животновъдните обекти
Чл.15. (1) Животновъдните обекти с промишлен характер трябва да бъдат регистрирани съгласно Закона за ветеринарномедицинската дейност. На селскостопанските животни и птици, отглеждани в обектите се осигуряват помещения с подходящо оборудване, съобразено с техния вид, порода, .възраст и подходяща жизнена среда и да отговарят на изискванията на Наредба № 44 от 20 април 2006 г. за ветеринарномедицинските изисквания към животновъдните обекти.
(2) Теренът за изграждане на животновъдни обекти да бъде избран и да отговаря на изискванията на Наредба № 44 от 20 април 2006 г. за ветеринарномедицинските изисквания към животновъдните обекти.
Чл.16. При промишлено отглеждане на селскостопански животни в извън урбанизираните територии се изграждат необходимите пречиствателни съоръжения и се съблюдават изискванията на ЗООС.
Чл.17. Собствениците на животновъдните обекти провеждат дезинфекционни и дератизационни мероприятия по предписание на ветеринарния лекар, обслужващ съответния обект.
ГЛАВА ТРЕТА
КОНТРОЛ И АДМИНИСТРАТИВНО-НАКАЗАТЕЛНА ОТГОВОРНОСТ
[image: ]Чл.18.(1) Нарушенията на разпоредбите на тази Наредба се констатират с констативен протокол, еднократно предписание с фиксиран срок за изпълнение или акт за установяване на извършено административно нарушение. Актовете за установяване на административно нарушение, предписанията и констативните протоколи се съставят от Кмета на Общината, кмета на кметство и упълномощени от кмета на общината длъжностни лица от общинската администрация.
(2) За констатирани нарушения по настоящата Наредбата на нарушителите се налага административно наказание “глоба” в размер от 50.00 лв. до 200.00 лв. 
(З) Лице, наказано за нарушение на тази наредба, което в период до една година от влизане в сила на наказателното постановление извърши ново нарушение, се наказва с глоба от 200,00 лв. до 1000,00 лв.
(4) Конкретният размер на глобата за всяко отделно нарушение се определя от кмета на Община Пирдоп.
(5) Наказателните постановления се издават от Кмета на Община Пирдоп.
(6) Административно-наказателното производство се осъществява по реда на Закона за административните нарушения и наказания.
(7) При констатиране на престъпление, преписката се изпраща на Районна прокуратура.
Чл.19. Контролни органи по смисъла на Наредбата са: кмета на Община Пирдоп, кмет на кметство Душанци, РУ, официален ветеринарен лекар на БАБХ за Община Пирдоп.

Чл. 20. Контролните органи по чл. 21. извършват проверка по сигнали и жалби от граждани за нарушения по смисъла на настоящата Наредба, само след като същите бъдат подадени поименно, писмено и са заведени в деловодството на общината.
Чл.21. Който не допусне длъжностно лице от контролните органи в подлежащите на контрол обекти или не предостави при поискване документи или информация с цел възпрепятстване на проверката, се наказва с глоба от 100 до 300 лева.
Чл.22. За всички неуредени въпроси в тази наредба се прилагат условията на действащите в Република България нормативни актове в тази област,
ГЛАВА ЧЕТВЪРТА
ДОПЪЛНИТЕЛНИ РАЗПОРЕДБИ

§1. По смисъла на тази Наредба:
1. [bookmark: _Hlk184809961]„Селскостопански животни“ са едри преживни животни, дребни преживни животни, свине, еднокопитни животни, пчели, птици и риби, отглеждани и развъждани за производство на животински продукти, други селскостопански цели или за трудова дейност.
2. „Животновъден обект“ е всяко териториално обособено място. на което се отглеждат селскостопански животни.

3. „Лично стопанство” е животновъден обект, в който се отглеждат животни с цел добив на суровини и храни за лична консумация, съгласно чл.7, ал.1 от Нардбата.
4. ”Зоохигиени изисквания“ са изисквания за опазване здравето на животните и гарантиране на тяхното благосъстояние чрез създаване на условия за отглеждане и хранене, съответстващи на техните физиологични нужди.

5. ”Животновъден обект с промишлен характер” е обект, в който се отглеждат животни над определеният брой в чл.7, ал.1 от Наредбата. 
§2.  Използвани съкращения:
БАБХ - Българска агенция по безопасност на храните;
РЗИ - Районна здравна инспекция;
РИОСВ - Районна инспекция по околната среда и водите;
МОСВ - Министерство на околната среда и водите;
ЗУТ - Закон за устройство на територията;
 ЗВ - Закон за водите;
ЗВД - Закон за ветеринарно медицинска дейност; 
БД ИБР - Басейнова дирекция Източно беломорски район;
ЗОЗЗ - Закон за опазване на земеделските земи; 
ЗООС - Закон за опазване на околната среда;
ЗАНН - Закон за административните нарушения и наказания;
ЗМСМА - Закон за местното самоуправление и местната администрация.

ГЛАВА ПЕТА
ПРЕХОДНИ И ЗАКЛЮЧИТЕЛНИ РАЗПОРЕДБИ
§3.  З Наредбата за реда и условията при отглеждане на селскостопански животни на територията на Община Пирдоп се издава на основание чл.21, ал.2 от Закона за местното самоуправление и местната администрация.
§4.  Изпълнението на Наредбата се възлага на кмета на общината и кмета на населено място.
§5. Наредбата е приета с Решение №9 Протокол №2/ 22.02.2018 г. на Общински съвет Пирдоп и влиза в сила 14 дни след публикуването и в сайта на общината.
§6. Привеждането на личните стопанства в съответствие с изискванията на тази Наредба да се извърши в срок от шест месеца от влизането й в сила.
§ 7. ( нов с Решение № 127/25.09.2025г. на ОбС-Пирдоп в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз)  Размерът на всички парични суми, посочен в български лева, се превалутира и закръглява в евро, съобразно реда по чл. 12 и чл. 13 от Закона за въвеждане на еврото в Република България



Приложение към чл.12, т.1 
НА НАРЕДБА ЗА РЕДА И УСЛОВИЯТА ЗА ОТГЛЕЖДАНЕ НА ЖИВОТНИ НА
ТЕРИТОРИЯТА НА ОБЩИНА ПИРДОП

В ГРАД ПИРДОП СЕ ОБОСОБЯВА ЦЕНТРАЛНА ГРАДСКА ЗОНА:
Север	- площад “Скалата“, ул.“Панагюрско шосе“, ул."Княз Момчил Пирдопски“ 
Юг — ул.”Александър Груев", ул. „Капитан Баторски"
Изток	- ул.”Славци” от ул. „Княз Момчил Пирдопски” до ул. „Капитан Баторски"
[bookmark: _Hlk184302003][image: ]
ОБЩИНА ПИРДОП - СОФИЙСКА ОБЛАСТ
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
www.pirdop.bg;  е-mail: obshtina@pirdop.egov.bg 

Запад — ул.“Оборище”, ул."Тодор Влайков

